Cuneiform Tablet Kt 92/k 327 (AKT 11a 70)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma da-da-a ù sú-en₆-SIG₅-ma a-na-kam <gap>-<big_gap> DUMU a-<big_gap> a-lá-am im-ḫu-ru-ma <big_gap> ù ša ki-ma ku-a-tí ù ú-me-a-nu-kà <gap> in-<gap>-<big_gap> dí-nu-um ša 1 GÚ <gap> ma-na KÙ.BABBAR a-na {d}IM-pí-lá-aḫ <gap> dí-nu-ú na-ak-šu-ma <big_gap> i-na-na-tim <big_gap> lá-ni-<gap>-tù-šu a-lá-am ni-ma-ḫa-ar-ma i-na-na-tim né-ri-ša-ku-um-ma té-er-tí-ni za-ku-tum ni-ša-pá-ra-kum a-na-kam ù-me-a-nu-kà iṣ-bu-tù-ni-a-tí um-ma šu-nu-ma KÙ.BABBAR-áp šu-IŠTAR ša-ma-lá-i-ni i-na pu-uz-ri-im tù-ub-lá-ni-ma ší-ma-am ta-ša-a-ma-šu-um tù-šé-ṣa-a-šu-um ú-mu-šu ma-al-ú um-ma ni-nu-ma mì-ma KÙ.BABBAR-áp šu-IŠTAR lá nu-ub-lam KÙ.BABBAR 10 ma-na-im ša qí-pá-tí-ni nu-ub-lam qá-sú ša-ak-na-at ú-mì-ni ma-du-tum a-ḫu-ru al-kà-nim šu-ma a-na ṣa-ba-tí-im ma-aṣ-a-tù-nu ṣa-ab-ta a-wi-li nu-ub-ta-iš nu-du-a-e i-dí-ú-ni-a-tí a šu-mì-kà la-am-ni-iš i-ta-wu-ú šu-ma ḫa-ra-kà a-ni-ša-am ú-za-kà lu pá-tí-a-at ší-im-ni ša-i-im iš-tí pá-ni-ú-tim sú-en₆-SIG₅ ú-ṣí-am a-wa-tam ša ma-ḫa-i-kà a-dí-ni lá gám-ra-at a-wa-tám ša a-ḫi-kà i-ga-mu-ru ù a-lá-am a-dí-i ša be-<big_gap> ni-ma-ḫa-ar-ma té-er-tí-ni za-ku-tám ni-ša-pá-ra-kum a-dí-i 1 BANEŠ re-iš-tim ša ta-áš-pu-ra-ni um-ma a-ta-ma 1 BANEŠ re-iš-tim il₅-qé-ú KÙ.BABBAR-áp ša a-da-da-a ù ḫa-dí-tim i-dí-in a-na-kam ki-lá-le-en áš-a-al-ma um-ma šu-nu-ma 25 SÌLA re-iš-tám ni-il₅-qé